section_heading: Prvi svjetski rat
paragraph_text: Na početku Prvog svjetskog rata III. bavarski korpus ulazi u sastav 6. armije kojom je na Zapadnom bojištu zapovijedao bavarski princ Rupprecht. Zapovijedajući III. bavarskim korpusom Gebsattel sudjeluje u Bitci u Loreni za koje zapovijedanje je odlikovan najvišim bavarskim odlikovanjem Ordenom Maxa Josefa. U jesen 1915. Gebsattel s III. bavarskim korpusom sudjeluje u Drugoj bitci u Champagni, da bi u ljeto 1916. III. bavarski korpus bio premješten u sastav 1. armije u sklopu koje sudjeluje u Bitci na Sommi. Za zapovijedanje u navedenoj bitci Gebsattel je 4. listopada 1916. odlikovan ordenom Pour le Mérite.